-चितवनको घना जंगलभित्र टाइगर टप दारु अड्डाभित्र निकै हल्लि खल्ली छ । रक्सिले मातेको आवाजमा केही मानिसहरु जोड जोडले कराइ रहेका छन्. । विस्तारै पर्दा खुल्छ ।)
टाइगर १ ः (आफ्ना वरिपरिका मान्छेहरुलाई हेछ र पाइन्टको बगलि छाम्छ, सिलिङतिर हेर्छ बाहिर हेर्छ र टाइगरको आँखामा आँखा जुधाउछ) ओइ, बाहिर हिड बाघ हेर्न जाम ।
टाइगर २ ः जान्न – म किन जाम ? तँ मुला स्याललाई पो बाघ हेर्न रहर छ र जान्छस म आफै बाघ छु त किन जाउ बाघ हेर्न ?
टाइगर १ ः (जुरुक्क उठ्छ र अति क्रुद्ध आँखाले टाइगर २ लाई हेर्छ । मानौ उ त्यसलाई एकै गाँसमा सुलुक्कै निल्दैछ) के भनिस रे ? (टेबलमा बजारेर गिलास, प्लेट र बोतल प्राय भ\mयाम झुरुम पार्छ अनि मत्त साढे झै स्वा स्वा गर्छ) तेरो ससुरालीले गर्दा मेरो स्यालको गति भयो । याद राख बाघको डमरु कहिल्यै स्यालमा परिणत हुँदैन । (अनि बाहिर निस्कन्छ ।)
टाइगर १ ः (बिज्ञप्तिमा) मेरो मैले संस्थाको र देशको अपमान सहन सकिन । शान्त हुन बाहिर गएर एक घण्टा ध्यान गरे । असह्य भयो हावामा गोली पडकाए ।
(चितवन प्रहरी क्याम्पभित्रको सुविधा सम्पन्न भीआइपी कोठामा ससुरालीमा जस्तै सम्मानकासाथ टाइगर १ को बयान लिइन्छ । अनि साच्चिकै ससुरालीमा टाइगर २ को बयान लिइन्छ । कुन्नी के भयो स्याल सरकार टाइगर १ लाई छोडि दिन्छ ।)